คู่แข่งที่น่ากลัวของ Amazon
บริษัทนี้มีเจ้าของคือ Jeff Bezos ซึ่งเป็นบุคคลที่รวยสุดในโลก แต่เมื่อสัปดาห์ที่แล้ว Amazon ประกาศผลประกอบการออกมา ทำให้นักลงทุนผิดหวัง จึงทำให้หุ้น Amazon ตกลงมา 7.8% ภายในวันเดียว เกิดอะไรขึ้นกับ Amazon? ลงทุนแมนจะเล่าให้ฟัง
29 ต.ค. 2561

คู่แข่งที่น่ากลัวของ Amazon / โดย ลงทุนแมน
บริษัทนี้มีเจ้าของคือ Jeff Bezos ซึ่งเป็นบุคคลที่รวยสุดในโลก
แต่เมื่อสัปดาห์ที่แล้ว Amazon ประกาศผลประกอบการออกมา ทำให้นักลงทุนผิดหวัง
จึงทำให้หุ้น Amazon ตกลงมา 7.8% ภายในวันเดียว
เกิดอะไรขึ้นกับ Amazon?
ลงทุนแมนจะเล่าให้ฟัง
ตั้งแต่ในอดีตที่ผ่านมา Amazon ได้เป็นผู้นำใน E-commerce ของโลกฝั่งตะวันตก
ตอนนี้บริษัท Amazon เป็นบริษัทที่ใหญ่เป็นอันดับ 2 ของโลก รองจาก Apple
รายได้รวมของ Amazon ในไตรมาส 3 มีมูลค่า 56,576 ล้านดอลลาร์สหรัฐ หรือเพิ่มขึ้น 29%
โดยตอนนี้รายได้หลักของ Amazon มาจาก
อเมริกาเหนือ 61%
ส่วนอื่นของโลก 28%
และ ธุรกิจ Cloud ชื่อ Amazon Web Services (AWS) 11%
เมื่อดูกำไรของ Amazon สัดส่วนไม่เหมือนกับรายได้
อเมริกาเหนือ กำไร 2,032 ล้านดอลลาร์สหรัฐ
ส่วนอื่นของโลก ขาดทุน 385 ล้านดอลลาร์สหรัฐ
AWS กำไร 2,077 ล้านดอลลาร์สหรัฐ
เรื่องนี้แสดงให้เห็นว่า AWS ที่มีสัดส่วน 11% แต่สามารถทำกำไรได้มากที่สุด
ประเด็นสำหรับตอนนี้ก็คือ รายได้ของ Amazon เติบโตแบบก้าวกระโดดเรื่อยมา และนักลงทุนก็หวังว่าจะเติบโตสูงแบบอดีตไปอีกเรื่อยๆ
แต่ในไตรมาสล่าสุดอาจไม่ได้เป็นอย่างนั้น..
บริษัทให้เป้ารายได้บริษัทในไตรมาส 4 ไว้ต่ำกว่าที่ตลาดคาดการณ์ หุ้นจึงปรับตัวลง 7.8% หลังประกาศข้อมูล
เรื่องนี้น่าสนใจเพราะว่า โดยปกติแล้วไตรมาส 4 ของทุกปี Amazon จะสามารถสร้างการเติบโตของรายได้จากเทศกาลในช่วงนี้
แต่ปีนี้อาจไม่ได้เป็นแบบนั้น..
เรื่องนี้ไม่ได้หมายความว่า Amazon จะไม่โต
แต่ด้วยการที่ฐานของ Amazon ใหญ่มากขึ้น
การรักษาการเติบโตให้มากเหมือนในอดีต จึงอาจทำได้ยากกว่าเดิม
เรื่องนี้จึงเป็นสาเหตุให้ Amazon ซื้อกิจการอื่นเพิ่มเติมเพื่อเพิ่มความสามารถในการเติบโต
เช่น ร้านขายยาออนไลน์ PillPack และ ธุรกิจ Supermarket ที่เน้นสินค้าออร์แกนิก ของ Whole Foods Market
รวมถึง Amazon ได้ทดลองเปิดร้าน Amazon Go ในบางเมือง
อีกเรื่องที่น่าสนใจคือ AWS ซึ่งเป็นธุรกิจ Cloud
ไตรมาสที่ผ่านมา AWS ทำรายได้ 6,700 ล้านดอลลาร์สหรัฐ เติบโตขึ้นถึง 46%
ถึงแม้ว่าตัวเลขจะสูงขนาดนี้ แต่ AWS ก็ยังเติบโตน้อยลงกว่าปีก่อน..
ก็ต้องติดตามกันต่อไปว่า
Amazon จะรักษาการเติบโตให้มากพอกับที่นักลงทุนคาดหวังได้ หรือไม่
เรื่องนี้เป็นเรื่องที่น่าคิด
Amazon บริษัทที่เป็นผู้นำในโลก E-commerce และ ธุรกิจ Cloud ที่ยากที่จะมีคู่แข่ง
แต่ตอนนี้กลับมีคู่แข่ง
และคู่แข่งไม่ใช่ใครที่ไหน
กลับเป็นความสำเร็จของตัวเองที่ผ่านมา
ในบางครั้ง
คนเราเจอกับความสำเร็จมากๆ ก็ไม่ใช่จะเป็นเรื่องดี
เพราะในที่สุด
ความสำเร็จของเราในอดีต อาจจะกลายเป็นคู่แข่งคนสำคัญที่สุด ที่ยากจะชนะมัน..
----------------------
ติดตามเรื่องน่ารู้อื่นๆ ได้ที่แอปพลิเคชัน "blockdit" โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-